Univerzita Pavla Jozefa Šafárika v Košiciach

PRÁVNICKÁ FAKULTA

Materiál na rokovanie V Košiciach dňa 17. apríla 2014

Kolégia dekanky č. j.: 1116/2014

UPJŠ Právnickej fakulty

v Košiciach

konané dňa 28. apríla 2014

##### S P R Á V A

### O MEDZINÁRODNÝCH VZŤAHOCH

### UPJŠ PRÁVNICKEJ FAKULTY V KOŠICIACH V ROKU 2013

Predkladá: Návrh na rozhodnutie:

**JUDr. Regina HUČKOVÁ, PhD.** Kolégium dekanky berie na

vedomie predložený materiál:

prodekanka pre zahraničné vzťahy a) ~~s pripomienkami~~

a informačné technológie b) **bez pripomienok**

Medzinárodné vzťahy UPJŠ - Právnickej fakulty v Košiciach predstavujú neoddeliteľnú súčasť života fakulty. Rozvíjajú sa a menia na základe aktuálnych potrieb fakulty a realizujú sa na základe dohôd o vzájomnej spolupráci s niektorými zahraničnými právnickými fakultami, na základe rôznych medzinárodných vzdelávacích a vedeckovýskumných programov, napr. Erasmus a pod., na základe konkrétnych ponúk vládnych i nevládnych organizácií, ako aj na základe priamych neformálnych kontaktov katedier, resp. členov katedier so zahraničnými kolegami.

Rozvoju medzinárodných vzťahov na fakulte v predchádzajúcich akademických rokoch bola a neustále je venovaná dostatočná pozornosť, najmä čo sa týka prehlbovania a rozširovania už existujúcich kontaktov s akademickými inštitúciami v zahraničí na zmluvnom základe, ako aj otvárania sa novým možnostiam medzinárodnej spolupráce a získavania nových zmluvných partnerov.

Fakulta spolupracovala so vzdelávacími inštitúciami v zahraničí aj na mimozmluvnom základe vo viacerých formách a to predovšetkým s jednotlivými partnerskými právnickými fakultami v ČR /Právnická fakulta Masarykovej univerzity v Brne, Právnická fakulta Univerzity Palackého v Olomouci a Fakulta právnická Západočeskej univerzity v Plzni/, v rámci ktorého sa už každoročne organizujú spoločné stretnutia jednotlivých katedier právnických fakúlt ČR a SR spojené s odborným podujatím (konferenciou, seminárom, sympóziom alebo kolokviom), ktoré sa konajú v ČR alebo SR. Kontakty sa rozvíjali vo vedeckej oblasti aj na úrovni jednotlivých katedier fakulty. Vzájomná spolupráca sa rozvíjala nasledovne:

a/ nadväzovaním nových kontaktov,

b/ realizáciou prevažne krátkodobých študijných pobytov učiteľov, interných doktorandov a študentov fakulty v zahraničí,

c/ účasťou, väčšinou aktívnou účasťou na rôznych medzinárodných vedeckých podujatiach (konferenciách, seminároch, workshopoch, kolokviách)

d/ pracovnými, resp. prednáškovými pobytmi zahraničných hostí na fakulte.

V Správe o medzinárodných vzťahoch UPJŠ Právnickej fakulty v Košiciach v roku 2013 sú uvedené nasledovné kapitoly:

1. **Medzinárodné aktivity a projekty**

1.1. Aktivity UPJŠ Právnickej fakulty v rámci medzinárodných organizácií

* 1. Medzinárodné vedecké projekty

1.3 Medzinárodné vzdelávacie projekty (programy)

1.3.1 Erasmus

1.3.2 CEEPUS

1. **Spolupráca v rámci medzinárodných zmlúv**
   1. Spolupráca na úrovni univerzít (fakúlt) a iných akademických inštitúcií
   2. Iné medzinárodné zmluvy
2. **Prehľad ďalších medzinárodných aktivít zamestnancov**

Zahraničné cesty za rok 2013

* 1. Pracovné cesty
  2. Prijatie zahraničných hostí

3.2.1 Hosťujúci docenti, profesori a ďalší hostia

* 1. Medzinárodné podujatia organizované UPJŠ Právnickou fakultou
  2. Členstvo zamestnancov UPJŠ Právnickej fakulty v medzinárodných výboroch, radách, redakčných radách, orgánoch a organizáciách

**4 Zahraniční študenti na UPJŠ Právnickej fakulte mimo programu Erasmus**

* 1. Samoplatcovia
  2. Na základe medzivládnych dohôd

5 Účasť študentov a doktorandov na medzinárodných súťažiach a iných podujatiach

1. **Finančné zabezpečenie zahraničných ciest v roku 2013**
2. **Spôsob prezentácie a propagácie pracoviska a aktivít pracoviska smerom do zahraničia**

**1 MEDZINÁRODNÉ AKTIVITY A PROJEKTY**

**1.1 Aktivity UPJŠ Právnickej fakulty v rámci medzinárodných organizácií**

V roku 2013 sa tunajšia fakulta nezapojila do žiadnych aktivít v rámci medzinárodných organizácií s výnimkou členskej účasti niektorých učiteľov fakulty na pravidelných zasadnutiach medzinárodných organizácií.

**1.2 Medzinárodné vedecké projekty**

Riaditeľ Ústavu európskeho práva prof. JUDr. Ján Klučka, CSc. a členovia Ústavu – doc. JUDr. Kristián Csach, PhD., LL.M., JUDr. Radoslav Benko, LL.M. a Mgr. Ľubica Gregová Širicová boli v rámci Celoživotného vzdelávacieho programu Jean Monnet zapojení do grantového vedeckého projektu na tému *„Miesto a úloha práva v rámci medzinárodných hospodárskych (integračných) organizácií štátov – s osobitným zreteľo1m na Európsku úniu“*, ktorého realizácia bola naplánovaná na obdobie 01.09.2010 – 31.08.2013.

**1.3**  **Medzinárodné vzdelávacie projekty (programy)**

**1.3.1** **Erasmus**

UPJŠ Právnická fakulta je zapojená do medzinárodného vzdelávacieho Programu celoživotného vzdelávania 2007-2013 Lifelong Learning Programme/podprogramu ERASMUS - vysokoškolské vzdelávanie s 27 zahraničnými univerzitami v 13 európskych krajinách nasledovne:

**POĽSKO**:

- Univerzita Rzeszów /Uniwersytet Rzeszowski/

- Univerzita Wroclaw /Uniwersytet Wroclawski/

- Jagiellonska univerzita v Krakówe /Uniwersytet Jagiellonski/

- Katolícka univerzita Jána Pavla II v Lubline /Katolicki Uniwersytet Lubelski Jana Pawla II/

- Univerzita Warminsko-Mazurski v Olsztyne /Uniwersytet Warminsko-Mazurski w Olsztynie/

- Univerzita Lódz /Uniwersytet Lódzki/

- Technologická univerzita v Opole /Politechnika Opolska/

**GRÉCKO:**

**- Aristotelova univerzita v Solúne** /Aristotle University of Thessaloniki/

**FRANCÚZSKO:**

**- Univerzita Sophia Antipolis v Nice** /Université de Nice-Sophia Antipolis/

- **Univerzita Bourgogne v Dijone** /Université de Bourgogne Dijon/

**TALIANSKO:**

**- Univerzita Padova** /Universitá degli Studi di Padova/University of Padua/

- **Univerzita Foggia** /Universitá degli Studi di Foggia/

- Európska univerzita v Ríme / Universitá Europea di Roma/

**MAĎARSKO:**

**- Univerzita Miskolc** /Miskolci Egyetem/

**RUMUNSKO:**

**- Univerzita "Ovidius" Constanta** /Universitatea "Ovidius" Constanta/

**TURECKO:**

**- Univerzita Erzincan** /Erzincan Üniversitesi/

**ŠPANIELSKO:**

**- Univerzita Valladolid** /Universidad de Valladolid/

**- Univerzita Santiago de Compostela** /Universidad de Santiago de Compostela/

**RAKÚSKO:**

**- Paris-Lodron-Univerzita v Salzburgu** /Paris-Lodron-Universität Salzburg/

**ČESKO:**

**- Univerzita Palackého v Olomouci**

**- Metropolitná univerzita v Prahe   
- Univerzita Karlova v Prahe**

**- Masarykova univerzita v Brne**

**- Juhočeská univerzita v Českých Budějoviciach – Zdravotne sociálna fakulta**

**SLOVINSKO:**

**-Univerzita v Ljubljani /Univerza v Ljubljani/**

**SRN:**

**- Univerzita Bayreuth** /Universität Bayreuth/

**LOTYŠSKO:**

**- Daugavpils univerzita** /Daugavpils Universitate/

Na základe bilaterálnych dohôd ERASMUS na ak. rok 2013/2014 s partnerskými univerzitami v zahraničí boli dňa 5.2.2013 prostredníctvom oznamov vypísané výberové konania v ak. roku 2013/2014 na študentské mobility – štúdium a praktická stáž. Spoločné informačné stretnutie prodekanky a koordinátorky Erasmus na fakulte JUDr. Hučkovej, referentky Mgr. Tkáčovej a zástupcov miestnej študentskej organizácie EL§A Košice so záujemcami o študentské mobility Erasmus a STEP-stáže v ak. roku 2013/2014 z radov študentov a interných doktorandov sa uskutočnilo dňa 3.12.2012, aby sa študentom poskytol dostatočný veľký priestor na zváženie a aby boli dostatočne motivovaní na dosiahnutie lepších výsledkov v štúdiu, ak budú reflektovať na ponúkané študijné miesta v zahraničí.

Dňa 27.2.2013 uskutočnila výberová komisia v zložení predsedníčka výberovej komisie JUDr. Regina Hučková, PhD., prodekanka pre zahraničné vzťahy a IT a koordinátorka Erasmus pre odbor právo a členky výberovej komisie JUDr. Janka Vykročová, CSc., predsedníčka Akademického senátu fakulty a Mgr. Eva Tkáčová, referentka zahraničných vzťahov a ďalšieho vzdelávania, výberové konania na študentské mobility pre študentov 2. – 4. ročníka DŠ BŠP, 1. ročníka DŠ MŠP a interných doktorandov fakulty na základe vyhodnotenia študijného priemeru za absolvované ročníky štúdia s prihliadnutím na jazykové kompetencie uchádzačov. Na študijné pobyty – mobilita ŠTÚDIUM, na ktoré sa prihlásilo celkom 32 študentov fakulty 2. – 3. ročníka DŠ, nominovala celkom 29 študentov fakulty, nasledovne:

**NICE** /Francúzsko/:

- Peter KOROMHÁZ (3. ročník DŠ) - 5-mesačný študijný pobyt v zimnom semestri ak. roka 2013/2014

- Jana SEKEĽOVÁ (3. ročník DŠ) - 5-mesačný študijný pobyt v letnom semestri ak. roka 2013/2014

**DIJON** /Francúzsko/:

* Marek KURÁK (3. ročník DŠ) - 5-mesačný študijný pobyt v zimnom semestri ak. roka 2013/2014 (študent pôvodne nominovaný do talianskej Padovy, avšak vzhľadom na skutočnosť, že ho univerzita prijať nemohla, zvolil si mobilitu do Dijonu)

**SANTIAGO DE COMPOSTELA** /Španielsko/:

* Jana BÖSZÖRMÉNYIOVÁ (2. ročník DŠ) - 5-mesačný študijný pobyt v zimnom semestri ak. roka 2013/2014 (študentka svoju mobilitu zrušila z osobných dôvodov)
* Peter ŽOLDOŠ (3. ročník DŠ) - 5-mesačný študijný pobyt v zimnom semestri ak. roka 2013/2014

**SALZBURG** /Rakúsko/:

* Martin BLAHA (3. ročník DŠ) - 6-mesačný študijný pobyt v letnom semestri ak. roka 2013/2014
* Roman BOROVSKÝ (3. ročník DŠ)- 6-mesačný študijný pobyt v letnom semestri ak. roka 2013/2014
* Ivan PUŠKÁR (3. ročník DŠ) - 6-mesačný študijný pobyt v letnom semestri ak. roka 2013/2014

**SOLÚN** /Grécko/:

* Peter KAŇUCH (2. ročník DŠ) - 4-mesačný študijný pobyt v zimnom semestri ak. roka 2013/2014
* Michaela KASZONYIOVÁ (2. ročník DŠ)- 4-mesačný študijný pobyt v zimnom semestri ak. roka 2013/2014

**FOGGIA** /Taliansko/:

* Bibiána GAJDOŠOVÁ (2. ročník DŠ) - 4-mesačný študijný pobyt v zimnom semestri ak. roka 2013/2014
* Lívia BICÁKOVÁ (3. ročník DŠ) - 4-mesačný študijný pobyt v ak. roku 2013/2014 (študentka nomináciu neprijala; mobilita sa neuskutoční)

**RÍM** /Taliansko/:

* Veronika MIKOVÁ (3. ročník DŠ) - 5-mesačný študijný pobyt v letnom semestri ak. roka 2013/2014

**LJUBLJANA** /Slovinsko/:

* Ivana HANUŠČINOVÁ (3. ročník DŠ) - 5-mesačný študijný pobyt v letnom semestri ak. roka 2013/2014
* Norbert FECKO (3. ročník DŠ) - 5-mesačný študijný pobyt v letnom semestri ak. roka 2013/2014

**WROCLAW** /Poľsko/:

* Petra ČIČÁKOVÁ (3. ročník DŠ) - 5-mesačný študijný pobyt v zimnom semestri ak. roka 2013/2014
* Alexandra ZÁNOVÁ (3. ročník DŠ) - 5-mesačný študijný pobyt v zimnom semestri ak. roka 2013/2014
* Ján HOLOTA (3. ročník DŠ) - 5-mesačný študijný pobyt v zimnom semestri ak. roka 2013/2014
* Michaela KOLESÁROVÁ (3. ročník DŠ) - 5-mesačný študijný pobyt v letnom semestri ak. roka 2013/2014
* Peter BOBČÍK (3. ročník DŠ) - 5-mesačný študijný pobyt v letnom semestri ak. roka 2013/2014

**KRAKÓW** /Poľsko/:

* Michaela KORCHOVÁ (3. ročník DŠ) - 5-mesačný študijný pobyt v letnom semestri ak. roka 2013/2014
* Mária KRIŽALKOVIČOVÁ (3. ročník DŠ) - 5-mesačný študijný pobyt v letnom semestri ak. roka 2013/2014
* Ivana LUKÁČOVÁ (3. ročník DŠ) - 5-mesačný študijný pobyt v letnom semestri ak. roka 2013/2014

**PRAHA** - MUP /ČR/:

* Miriama BABINČÁKOVÁ (2. ročník DŠ) - 5-mesačný študijný pobyt v zimnom semestri ak. roka 2013/2014
* Tomáš ORLOVSKÝ (3. ročník DŠ) - 5-mesačný študijný pobyt v letnom semestri ak. roka 2013/2014

**BRNO** /ČR/:

* Michaela HUJDIČOVÁ (3. ročník DŠ) - 5-mesačný študijný pobyt v zimnom semestri ak. roka 2013/2014
* Ľudmila MOĽOVÁ (3. ročník DŠ) - 5-mesačný študijný pobyt v zimnom semestri ak. roka 2013/2014
* Ivona FABIANOVÁ (3. ročník DŠ) - 5-mesačný študijný pobyt v letnom semestri ak. roka 2013/2014
* Matej ZVALENÝ (3. ročník DŠ) - 5-mesačný študijný pobyt v letnom semestri ak. roka 2013/2014.

Vyslaných celkom: 27 študentov, traja prihlásení študenti (M. Fechová, T. Groszmann, I. Harvan) z celkového počtu prihlásených boli zamietnutí kvôli nevyhovujúcemu priemeru (pod 2,15).

Študentské mobility na partnerských univerzitách v Poľsku – v Rzeszówe, Lubline, Olsztyne a Lódzi, v ČR -  Olomouci, v Taliansku – Padove, ďalej v Constante /Rumunsko/, Erzincane /Turecko/, Miskolci /MR/, Valladolide /Španielsko/ sa v ak. roku 2013/2014 nerealizujú*.*

Na študentskú mobilitu – praktická stáž v rámci programu Erasmus, na ktorú sa prihlásili celkom 7 študenti 4. ročníka DŠ, výberová komisia dňa 27.2.2013 nominovala všetkých 6 prihlásených študentov, menovite:

* Milena Alex ŠUCOVÁ
* Vladimíra LEDECKÁ
* Tomáš KRESTIANKO
* Miriama HUČKOVÁ (študentka svoju mobilitu v Miláne zrušila z osobných dôvodov)
* Eva LACKOVÁ
* František BONK (študent svoju mobilitu Erasmus zrušil vzhľadom na to, že súčasne uspel vo výbere na STEP-stáž v renomovanej advokátskej kancelárii NOERR vo Warszawe, ktorú v zimnom semestri ak. roka 2013/2014 aj vykonal).

Jedna z prihlásených študentiek 4. ročníka DŠ (I. Makranská) bola zamietnutá kvôli nevyhovujúcemu študijnému priemeru (pod 2,15).

Celkovo boli vyslaní 4 študenti práva, ktorí vykonali v zimnom semestri ak. roka 2013/2014 praktickú stáž v trvaní 3 mesiacov v advokátskych kanceláriach v Rakúsku - Salzburg (V.Ledecká), v Taliansku - Telese Terme (E.Lacková) a v medzinárodných organizáciách International Organisation for Migration so sídlom v Prahe v ČR (M.A.Šucová) a CILS-Center for International Studies so sídlom v Salzburgu v Rakúsku (T.Krestianko).

V zimnom semestri ak. roka 2013/2014 tunajšia fakulta prijala na študijný pobyt 4 študentky zo zahraničných partnerských univerzít, z toho 2 študentky z Daugavpils univerzity v Lotyšsku, Fakulty sociálnych vied (študijný program: právo), menovite:

* Zane KAZUS
* Gita FELDMANE (obe na jednosemestrálny študijný pobyt),

ďalej študentku práva z Univerzity Valladolid v Španielsku, menovite:

* Beatriz Bravo LÓPEZ (na celý akademický rok)

a okrem plánovaných mobilít aj jednu Erasmus študentku Katolíckej univerzity Jána Pavla II v Lubline v Poľsku v odbore: verejná správa, menovite:

* Alicja Monika KOROL (mobilita-štúdium na Fakulte verejnej správy UPJŠ, ktorá si vybrala jeden odborný predmet na tunajšej fakulte).

Na letný semester ak. roka 2013/2014 fakulta neobdŕžala žiadne prihlášky Erasmus „incoming“ – študentov zo zahraničia, iba registrovala a predbežne aj mailom akceptovala prijatie dvoch španielských študentiek práva, menovite María Montaňés Ortiz de GUINEA a Begoňa Valdés de OLIVES z Univerzity Castile-La Mancha v Tolede ako študentov – tzv. „free-movers“ mimo rámec Erasmus partnerských, ktoré svoje prihlášky nezaslali. Aj tu je možné konštatovať, že každým rokom narastá počet záujemcov z radov študentov práva zo Španielska o absolvovanie študijného pobytu práve na tunajšej právnickej fakulte.

Po zverejnení výzvy IRO UPJŠ na web stránke UPJŠ na predkladanie žiadostí učiteľov a ostatných zamestnancov VŠ na mobility:

* **Učitelia – výučba** (učitelia VŠ)
* **Vysokoškolskí pracovníci – školenia** (učitelia + nepedagogickí pracovníci VŠ),

fakulta dala do pozornosti učiteľom a technickohospodárskym zamestnancom fakulty túto možnosť prostredníctvom e-mailu zo dňa 23.8.2013 a zverejnením oznamu na internetovej stránke fakulty, následne aj na Pedagogickom dni učiteľov fakulty konanom dňa 9.9.2013.

Dňa 30.9.2013 uskutočnila výberová komisia v zložení predsedníčka JUDr. Regina Hučková, PhD., prodekanka fakulty a koordinátorka Erasmus pre odbor právo a členky JUDr. Janka Vykročová, CSc., predsedníčka Akademického senátu fakulty a  doc. JUDr. Milena Barinková, CSc., prodekanka pre vedeckovýskumnú činnosť, doktorandské štúdium a ďalšie vzdelávanie občanov, výberové konanie na základe štyroch predložených žiadostí učiteľov o povolenie zahraničnej pracovnej cesty za účelom realizácie ERASMUS učiteľskej mobility – VÝUČBA s ohľadom na odborné a jazykové kompetencie prihlásených učiteľov a nominovala všetkých prihlásených učiteľov, ktorým zároveň prerozdelila grant poskytnutý na financovanie ich učiteľskej mobility.

Učiteľské mobility v ak. roku 2013/2014 boli určené nasledovne:

**SOLÚN** /Grécko/:

* JUDr. Radomír JAKAB, PhD., odborný asistent Katedry ústavného práva a správneho práva (7 dní; letný semester ak. roka 2013/2014; predpokladaný termín realizácie mobility: 26.4. – 3.5.2014)

**BAYREUTH** /SRN/:

* JUDr. Marta BREICHOVÁ LAPČÁKOVÁ, PhD., odborná asistentka Katedry teórie štátu a práva (7 dní; letný semester ak. roka 2013/2014; predpokladaný termín realizácie mobility: jún/júl 2014)

**LJUBLJANA** /Slovinsko/:

* JUDr. Radoslav BENKO, LL.M., odborný asistent Ústavu európskeho práva a oddelenia medzinárodného práva (7 dní; letný semester ak. roka 2013/2014; predpokladaný termín realizácie mobility: máj 2014)*.*

**OLOMOUC** /ČR/:

* Ing. Karolína ČERVENÁ, PhD., odborná asistentka Katedry finančného práva a daňového práva (9 dní; letný semester ak. roka 2013/2014; predpokladaný termín realizácie mobility: máj 2014).

O učiteľskú mobilitu – výučba na ostatných európskych partnerských univerzitách neprejavil záujem žiaden z učiteľov fakulty.

V letnom semestri ak. roka 2012/2013 sa uskutočnili nasledovné mobility učiteľov:

* JUDr. Radomíra JAKABA, PhD. v Ljubljane /Slovinsko/ v termíne od 21. – 27.4.2013;
* JUDr. Radoslava BENKU, LL.M. v Solúne /Grécko/ v termíne od 13. – 18.5.2013;
* Ing. Karolíny ČERVENEJ, PhD. v Prahe /ČR/ v termíne od 19. – 29.5.2013.

V letnom semestri ak. roka 2012/2013 tunajšia fakulta v rámci Erasmus učiteľskej mobility (výučba) prijala 4 učiteľov zo zahraničia:

* Prof. Evangelos VASSILAKAKIS, z Právnickej fakulty Aristotelovej univerzity v Solúne /Grécko/ v termíne od 18. – 22.3.2013 (garant pobytu: Ústav európskeho práva a oddelenie medzinárodného práva);
* Dr. Grzegorz CHMIELEWSKI, z Fakulty ekonomiky a manažmentu Technologickej univerzity v Opole /Poľsko/ v termíne od 8. – 12.4.2013 (garant pobytu: Katedra ústavného práva a správneho práva);
* JUDr. Petr OSINA, Ph.D., z Právnickej fakulty Univerzity Palackého v Olomouci /ČR/ v termíne od 21. – 27.4.2013 (garant pobytu: Katedra teórie štátu a práva);
* Dr. Robert KEDZIORA, z Fakulty práva, cirkevného práva a verejnej správy Katolíckej univerzity Jána Pavla II v Lubline /Poľsko/ v termíne od 22. – 26.4.2013 (garant pobytu: Katedra ústavného práva a správneho práva).

V zimnom semestri ak. roka 2013/2014 tunajšia fakulta prijala jedného učiteľa:

* prof. dr. hab. Wladyslaw Piotr WLAŹLAK, z Fakulty práva a verejnej správy Univerzity v Rzeszówe /Poľsko/ v termíne od 21. – 25.10.2013 (garant pobytu: Katedra dejín štátu a práva);

a akceptovala prijatie aj ďalších vyučujúcich, menovite:

* doc. Dr. Anita NAGY, PhD. – z Právnickej fakulty Univerzity Miskolc /MR/, v termíne od 4. – 8.11.2013 (garant pobytu: Katedra trestného práva), ktorá svoju mobilitu v zimnom semestri zo zdravotných dôvodov zrušila a bude ju realizovať v termíne od 22. – 28.9.2014;
* Dr. Edyta KRZYSZTOFIK, PhD., z Fakulty práva, cirkevného práva a verejnej správy Katolíckej univerzity Jána Pavla II v Lubline /Poľsko/ v letnom semestri v termíne od 10. – 14.3.2014 (garant pobytu: Ústav európskeho práva a oddelenie medzinárodného práva); mobilita nebola uskutočnená;
* Dr. Jakub M. ŁUKASIEWICZ, ml. a Mgr. Tobias SERAFIN z Fakulty práva a verejnej správy Univerzity v Rzeszówe /Poľsko/ v letnom semestri v termíne od 5. – 9.5.2014 (garant pobytu: JUDr. Hučková),; obaja menovaní vykonajú odborné prednášky pre doktorandov tunajšej fakulty.

Mobilita Erasmus – VŠ-pracovníci (školenie) - za tunajšiu fakultu sa do výberového konania prihlásili 2 zamestnankyne:

**BRNO** /ČR/:

* Mgr. Soňa MARKOTÁNOVÁ z referátu vzdelávacej činnosti fakulty (6 dní; zimný semester ak. roka 2013/2014; termín realizácie mobility: od 2.11. – 10.11.2013); mobilita bola uskutočnená;

**SALZBURG** /Rakúsko/:

* Mgr. Eva TKÁČOVÁ z referátu zahraničných vzťahov a ďalšieho vzdelávania (7 dní; letný semester ak. roka 2013/2014; predpokladaný termín realizácie mobility: júl 2014)

**VIEDEŇ** /Rakúsko/:

* Mgr. Eva TKÁČOVÁ z referátu zahraničných vzťahov a ďalšieho vzdelávania (7 dní; letný semester ak. roka 2013/2014; predpokladaný termín realizácie mobility: august 2014).

Výberové konanie na mobilitu – školenie na ak. rok 2013/2014 sa uskutočnilo dňa 30.9.2013 na Rektoráte UPJŠ a predložené žiadosti oboch našich zamestnankýň, vč. akceptácie zahraničnými univerzitami, boli výberovou komisiou na UPJŠ schválené.

V zimnom semestri ak. roka 2013/2014 fakulta neprijala žiadneho z VŠ-pracovníkov (učitelia, nepedagogickí zamestnanci) na mobilitu – školenie a zatiaľ nezaregistrovala záujemcov ani na letný semester tohto akademického roka.

V letnom semestri ak. roka 2012/2013 sa uskutočnila mobilita – školenie JUDr. Anny ROMÁNOVEJ, PhD., výskumnej pracovníčky – postdoktorandky v Amsterdame /Holandsko/ v termíne od 26.4. – 13.5.2013.

Na základe výzvy UPJŠ a ponúknutej možnosti prihlásiť sa na dodatočné výberové konania na obe mobility VŠ-pracovníkov ešte v ak. roku 2013/2014, Dr. ROMÁNOVÁ prejavila záujem a prihlásila sa na mobilitu – školenie, ktorú by vykonala na Masarykovej univerzite v Brne /ČR/ v júni 2014.

V roku 2013 program Erasmus vo svojej doterajšej podobe skončil a od roku 2014 ho pre obdobie rokov 2014-2021 nahradil program Erasmus+. Táto skutočnosť ovplyvnila záver kalendárneho roka 2013, keďže bolo nevyhnutné reflektovať na zmeny, ktoré nový program prináša. Od nasledujúceho akademického roka budú študentské mobility a praktické stáže podliehať novým pravidlám programu Erasmus+. V nasledujúcom akademickom roku pribudnú nové možnosti realizácie mobilít, keďže došlo k uzatvoreniu nových medziinštitucionálnych dohôd, a to s Univerzitou v Debrecene (Maďarsko), Univerzitou v La Coruni (Španielsko) a Univerzitou v Pafos (Cyprus).

**1.3.2 CEEPUS**

V rámci programu CEEPUS - *“Stredoeurópsky výmenný program pre univerzitné štúdia“*, pod gesciou SAIA, n. o. získali štipendiá na realizáciu mobility (študijný pobyt) v zahraničí v akademickom roku 2013/2014 títo študenti:

1/ Bc. Simona NOVÁKOVÁ (1. ročník Mgr. DŠ) – Petrohradská štátna univerzita v Petrohrade /Ruská federácia/, zimný semester

2/ Bc. Matúš FRANKO (1. ročník Mgr. DŠ) – Univerzita v Ljubljani /Slovinsko/, zimný semester ako tzv. *“free-mover“*

3/ Bc. Ivan ROSA (1. ročník Mgr. DŠ) – Masarykova univerzita v Brne /ČR/, letný semester.

**2 SPOLUPRÁCA V RÁMCI MEDZINÁRODNÝCH ZMLÚV**

**2.1 Spolupráca na úrovni univerzít (fakúlt) a iných akademických inštitúcií**

UPJŠ Právnická fakulta spolupracuje na zmluvnom základe (na základe dohôd o spolupráci) s 13 vzdelávacími inštitúciami v 7 krajinách Európy nasledovne:

**POľSKO:**

**- Rzeszowská univerzita v Rzeszówe, Právnická fakulta**

**- Univerzita Lódz, Fakulta práva a verejnej správy**

**- Jagiellonská univerzita v Krakówe, Fakulta práva a verejnej správy**

**- Univerzita Bialystok, Právnická fakulta**

**- Univerzita verejnej správy a riadenia v Przemyślu**

**MAĎARSKO:**

**- Univerzita Miskolc, Právnická fakulta**

**ČESKÁ REPUBLIKA:**

**- Ústav štátu a práva Akadémie vied ČR, v.v.i.**

**- Univerzita Karlova v Prahe (Dohoda o vedeckej, pedagogickej a kultúrnej spolupráci uzatvorená dňa 7.5.2010 medzi UK v Prahe a UPJŠ v Košiciach na obdobie rokov 2010 – 2015)**

**UKRAJINA:**

**- Užhorodský štátny inštitút informatiky, ekonomiky a práva v Užhorode**

**SRBSKO:**

**- Univerzita v Belehrade, Právnická fakulta**

**RUSKÁ FEDERÁCIA:**

- Petrohradská štátna univerzita v Petrohrade, Právnická fakulta (Dohoda o vedeckej a pedagogickej spolupráci uzatvorená dňa 6. apríla 2012 na obdobie 5 rokov, t. j. do 1. januára 2017)

- Sankt-Petrohradský inštitút vzdelávania v oblasti humanitných a sociálnych štúdií (Dohoda uzatvorená dňa 20. októbra 2008 na obdobie 5 rokov; na tejto spolupráci sa bude podieľať okrem UPJŠ Právnickej fakulty aj UPJŠ Fakulta verejnej správy v Košiciach)

**TALIANSKO:**

* CIRSFID – Centrum pre výskum dejín, filozofie a sociológie práva a počítačovej vedy a práva Univerzity v Bologni (Dohoda týkajúca sa spoločného kultúrneho, akademického, vzdelávacieho a vedeckého projektu).

V rámci zmluvnej spolupráce sa učitelia fakulty zúčastňujú krátkodobých recipročných prednáškovo-študijných a vedeckovýskumných pobytov na partnerských fakultách v zahraničí. Vzájomná spolupráca sa uskutočňuje aj formou publikovania odborných príspevkov vo vedeckých zborníkoch a v rôznych odborných časopisoch v zahraničí a na Slovensku. Dohody zahŕňajú spoluprácu fakúlt v oblasti pedagogickej a vedeckovýskumnej činnosti, recipročné výmeny učiteľov partnerských fakúlt za účelom vykonania prednášky, konzultácie aktuálnych problémov vo výučbe práva a vzájomnej výmeny skúseností, včítane vzájomnej spolupráce na rôznych vedeckovýskumných projektoch. Výmena poznatkov a skúseností sa uskutočňuje aj prostredníctvom aktívnej účasti našich učiteľov i zahraničných partnerov na medzinárodných vedeckých podujatiach (konferencie, semináre, sympóziá, workshopy) v zahraničí i na Slovensku, výsledkom ktorých je aj vydávanie spoločných zborníkov.

V roku 2013 nebola uzatvorená žiadna nová zmluva, resp. dohoda o spolupráci.

UPJŠ Právnická fakulta naďalej spolupracuje s niektorými vzdelávacími inštitúciami v zahraničí aj na mimozmluvnom základe nasledovne:

**ČESKÁ REPUBLIKA:**

- Masarykova univerzita v Brne, Právnická fakulta

- Univerzita Palackého v Olomouci, Právnická fakulta

- Západočeská univerzita v Plzni, Fakulta právnická.

Z uvedených právnických fakúlt v ČR spolupracuje tunajšia právnická fakulta s Brnom, Olomoucom aj na zmluvnom základe v rámci uzatvorených bilaterálnych dohôd pre medzinárodný vzdelávací program Erasmus (viď bod 1.3.1 tejto správy).

Základom mimozmluvnej spolupráce je vzájomná aktívna účasť našich i českých odborníkov na rôznych medzinárodných odborných podujatiach a spoločných stretnutiach jednotlivých katedier právnických fakúlt organizovaných striedavo na Slovensku alebo v Českej republike za účelom výmeny poznatkov a skúseností, publikovania a pod., spolupráca na úrovni jednotlivých katedier v oblasti oblasti vedy a výskumu, ako aj sprostredkovanie zahraničných prednášateľov.

**2.2 Iné medzinárodné zmluvy**

Tunajšia fakulta má podpísané Memorandum porozumenia so Svetovou organizáciou duševného vlastníctva – WIPO so sídlom v Ženeve (august 2010).

1. **Prehľad ďalších medzinárodných aktivít zamestnancov**

**3.1 Pracovné cesty**

V roku 2013 sa realizovalo 49 zahraničných pracovných ciest do 11 krajín Európy a do Južnej Ameriky. Jednalo sa o pracovné cesty spojené najmä s členskou účasťou vyučujúcich a vedeckovýskumných pracovníkov v rôznych medzinárodných výboroch, vedeckých radách vzdelávacích a výskumných inštitúcií, ich aktívnou účasťou na spoločných zasadnutiach príbuzných katedier spojených s vedeckým podujatím alebo na konferenciách a vedeckovýskumné (študijné) pobyty.

* 1. **Prijatie zahraničných hostí** 
     1. **Hosťujúci docenti, profesori a ďalší hostia**

V roku 2013 návštevy zahraničných hostí sa realizovali predovšetkým prostredníctvom programu Erasmus (viď podkapitola 1.3.1. Erasmus) a okrem uvedeného fakulta eviduje ďalšie 2 prijatia prednášajúcich zo zahraničia:

1/ Dňa 21. marca 2013 prijala KOPaHP v spolupráci s ÚEPaOMP dvoch lektorov zo zahraničia, menovite **doc. JUDr. Bohumila HAVELA, PhD.**, docenta obchodného práva na Právnickej fakulte Západočeskej univerzity v Plzni /ČR/, ktorý je hlavným autorom českého Zákona o obchodných korporáciách (90/2012 Sb.) nahradzujúcim „spoločný“ Obchodný zákonník v oblasti úpravy obchodných spoločností s účinnosťou od 01. januára 2014 a **Dr. Sebastiana MOCKA, LL.M.** z New Yorku /USA/, habilitanta na Fakulte právnych vied Univerzity Hamburg, zastupujúceho profesora občianskeho práva, medzinárodného práva súkromného, komparatistiky a európskeho súkromného práva na Rheinische Friedrich-Wilhelms-Universität v Bonne /SRN/ za účelom vykonania odborných prednášok v minikurze na tému „Súčasné vývojové tendencie v práve obchodných spoločností v Európe (potrebujeme korporátnu masku?)“, ktorého hlavnými témami boli podstata obchodnej spoločnosti ako právnickej osoby a teórie korporácie; mechanizmy prelamovania/snímania „korporátnej masky“ a zatraktívnenie korporácie v procese legislatívnych úprav.

2/ Dňa 11. októbra 2013 prijala KOPaHP **p. Andrewa Hlohinca MORGANTIHO, JD, LL.M.** z Michiganu /USA/, praktizujúceho právnika v USA a Kanade, bývalého predsedu Sekcie pre kartelové právo štátnej advokátskej komory v Michigane, v súčasnosti vo funkcii podpredsedu Výboru pre skupinové žaloby a akcionárske žaloby americkej advokátskej komory, ktorý vykonal pre študentov fakulty a širšiu odbornú verejnosť prednášku na tému „Shareholders´Rights Litigation and Derivative Suits, Competition Litigation“ zameranú na otázky presadzovania súťažného práva a akcionárskych nárokov (nároky akcionárov kótovaných spoločností), osobitne prostredníctvom tzv. skupinových žalôb (class action) v právnom prostredí USA a Kanady, analyzoval najdôležitejšie rozhodnutia v tejto oblasti a zároveň poskytol študentom základné informácie o štúdiu práva v USA.

**3.3** **Medzinárodné podujatia organizované UPJŠ Právnickou fakultou**

V roku 2013 UPJŠ Právnická fakulta v Košiciach usporiadala 4 medzinárodné vedecké podujatia:

1/ Dňa 8. marca 2013 sa konala medzinárodná vedecká konferencia doktorandov s interdisciplinárnou tématikou **„Základné zásady v rozhodovacej činnosti súdnej moci“**; účastníci konferencie zo SR a ČR – doktorandi z Právnickej fakulty Košiciach, Právnickej fakulty TU v Trnave, Právnickej fakulty UK v Bratislave, Fakulty práva PEVŠ v Bratislave, Právnickej fakulty MU v Brne, Fakulty právnickej ZČU v Plzni, Právnickej fakulty UP v Olomouci; zameranie konferencie: právne princípy a zásady ako základ každého právneho odvetvia verejného a súkromného práva, ich explicitné a implicitné vyjadrenie v právnom poriadku a osobitné postavenie v rámci rozhodovacej činnosti súdov.

2/ Dňa 25. septembra 2013 sa konala v rámci osláv 40. výročia založenia fakulty medzinárodná vedecká konferencia **„II. Ústavné dni“**; účastníci konferencie zo SR, ČR a Poľska – učitelia a interní doktorandi Právnickej fakulty UPJŠ v Košiciach, ďalej odborníci z Právnickej fakulty UK v Bratislave, Fakulty práva PEVŠ v Bratislave, Ústavu štátu a práva SAV v Bratislave, Fakulty verejnej správy UPJŠ v Košiciach, Filozofickej fakulty PU v Prešove, Metropolitnej univerzity v Prahe, Právnickej fakulty UK v Prahe, Ústavného súdu ČR a Politechniky Opole a Wydzialu Nauk Ekonomicznych i Prawnych v Siedlce.

3/ Dňa 27. septembra 2013 sa konala v rámci osláv 40. výročia založenia fakulty; medzinárodná vedecká konferencia **„Pôsobenie práva v 21. storočí“** vo viacerých odborných sekciách; účastníci konferencie – učitelia a doktorandi Právnickej fakulty UPJŠ, ostatných fakúlt UPJŠ v Košiciach a ďalších právnických fakúlt v SR - verejných a súkromných, Akadémie PZ v Bratislave, ďalej z partnerských právnických fakúlt v ČR (Praha, Brno, Olomouc, Plzeň), v Maďarsku (Miskolc, Budapest, Debrecen, Györ, Pécs, Szeged).

Obe konferencie sa konali ako sprievodné vedecké a spoločenské podujatia pri príležitosti osláv 40. výročia založenia Právnickej fakulty UPJŠ v Košiciach, ktoré boli dňa 26. septembra 2013 zahájené slávnostným zasadnutím Vedeckej rady v Dome umenia v Košiciach spojenej s odovzdávaním ocenení dekankou fakulty p. doc. Dobrovičovou.

4/ V dňoch 6. – 8. novembra 2013 Katedra obchodného práva a hospodárskeho práva v spolupráci s Ústavom štátu a práva Akadémie vied ČR, v.v.i. v Prahe a Ústavom štátu a práva SAV v Bratislave usporiadala na Štrbskom Plese v rámci riešenia grantového projektu APVV **IV. ročník medzinárodného sympózia s medzinárodnou účasťou (Právo – Obchod – Ekonomika)** k nasledovným tématickým okruhom: všeobecné, teoretické a aplikačné aspekty obchodného práva v kontexte právnej regulácie ekonomiky; regulačné možnosti práva v ekonomike a problematika obchodných korporácií, vč. európskych kontextov. Sympózia sa aktívne zúčastnili odborníci (predstavitelia justície, advokácie a ďalších stavovských komôr) zo SR, ČR, Poľska, Ruska, Luxemburska a Srbska - učitelia a doktorandi Právnickej fakulty UPJŠ v Košiciach, ďalej odborníci z Právnickej fakulty UMB v Banskej Bystrici, Právnickej fakulty UK v Bratislave, Právnickej fakulty TU v Trnave, Ústavu štátu a práva SAV v Bratislave, Najvyššieho súdu SR, Ministerstva spravodlivosti SR, Právnickej fakulty MU v Brne, Fakulty práva ZČU v Plzni, Právnickej fakulty UP v Olomouci, Ústavu štátu a práva Akadémie vied ČR, Fakulty práva a verejnej správy Univerzity Rzeszów, Fakulty práva a verejnej správy Univerzity Lódz, Ruskej právnickej akadémie Ministerstva spravodlivosti RF, Všeobecného súdu EÚ v Luxemburgu a Ekonomickej fakulty v Subotici Univerzity v Novom Sade.

**3.4 Členstvo zamestnancov UPJŠ Právnickej fakulty v medzinárodných výboroch, radách, redakčných radách, orgánoch a organizáciách**

Uvádzame abecedný zoznam členov jednotlivých katedier právnickej fakulty, ktorí svojou členskou účasťou aj v roku 2013 participovali v medzinárodných orgánoch a organizáciách, čím prispeli k šíreniu dobrého mena tunajšej fakulty a UPJŠ doma aj v zahraničí:

**1. prof. h.c. prof. JUDr. Vladimír Babčák, CSc.**

1. člen spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2002);
2. člen Vedeckej rady spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od roku 2002);
3. člen redakčnej rady časopisu "Białostockie Studia Prawnicze";
4. člen redakčnej rady časopisu "Ethne Międzynarodowe Studia z Prawa i Administracji", Wyższa Szkoła Ekonomii i Innowacji, Lublin;
5. člen redakčnej rady časopisu Humanum. Międzynarodowe Studia Spoleczno-Humanistyczne, Warszawa;
6. člen redakčnej rady časopisu „Ethne. Międzynarodowe Studia Spoleczno-Humanistyczne”, Wyższa Szkoła Stosunków Międzynarodowych i Komunikacji, Chełm;
7. člen vedeckej rady každoročne vydávaného časopisu (Ежегодника) „Публичныe финанси i налоговое право“, Воронежский государственный университет, Воронеж.

**2. prof. JUDr. Alexander Bröstl, CSc.**

1. prezident Slovenskej sekcie Medzinárodného združenia pre právnu a sociálnu filozofiu (IVR);
2. člen redakčnej rady Slovenian Law Review (Slovinský právny obzor) v Ljubljane;
3. člen redakčnej rady medzinárodného odborného časopisu Ratio Juris. An International Journal of Jurisprudence and Philosophy of Law (Bologna);
4. člen redakčnej rady medzinárodného časopisu ARSP – Archiv für Rechts- und Sozialphilosophie (Stuttgart);
5. člen Európskeho združenia pre zákonodárstvo (EAL) so sídlom v Hamburgu;
6. člen Vedeckej knižnej spoločnosti (Wissenschaftliche Buchgesellschaft) so sídlom v Darmstadte;
7. člen Medzinárodnej komisie právnikov (ICJ – International Commission of Jurists) so sídlom v Ženeve (do apríla 2013);
8. člen Výboru expertov pre Európsku chartu regionálnych alebo menšinových jazykov pri Rade Európy v Strasbourgu za Slovenskú republiku;
9. člen redakčnej rady Zeszytow naukowych Wyźszej szkoly Humanitas (Wyźsza szkola Humanitas Sosnowiec – od r. 2013);

**3. prof. h. c. doc. JUDr. Mária Bujňáková, CSc.**

1. členka Vedeckej rady Wydzialu prawa i administracji Rzeszowskego universytetuv Rzeszówe (od r. 2003);
2. členka spoločnosti „Centrum informacji i Organizacji Badaň Finansów Publicznych i Prawa podatkowego Krajów europy Šrodkovej i Wschodniej“ so sídlom na Wydziale Prawa Uniwersitetu v Bialystoku;
3. členka redakčnej rady časopisu „Humanum“ International Social and Humanist Studies;
4. členka redakčnej rady časopisu Journal „Studies in Public Law“ Poznaň Poland (od r. 2013)
5. členka redakčnej rady časopisu „Zeszyty Naukowe“ Uniwersytet Rzeszów Seria Prawniczna – Prawo (od r. 2013);

**4. doc. PhDr. Ján Čipkár, PhD.**

- člen Slovenskej sekcie Medzinárodného združenia pre právnu a sociálnu filozofiu IVR (od r. 1993);

**5. doc. JUDr. Gabriela Dobrovičová, CSc.**

a)členka Slovenskej sekcie Medzinárodného združenia pre právnu a sociálnu filozofiu IVR (od r. 1993);

b) členka Vedeckej rady Wydzialu prawa i administracji Rzeszowskego universytetuv Rzeszówe (od r. 2007);

c) členka Vedeckej rady Právnickej fakulty UP v Olomouci (od roku 2012);

d) členka Vedeckej rady Právnickej fakulty MU v Brne (od roku 2013);

e) členka Scientific Advisory Board „Studies in Public Law“, Faculty of Law and Administration of the Adam Mickiewicz, University in Poznań;

f)členka Rady naukowej Zesztów Naukowych Universytetu Rzeszowskiego, Seria Prawnicza;

**6. doc. JUDr. Imrich Kanárik, CSc.**

**-** člen Slovenskej sekcie Medzinárodného združenia pre právnu a sociálnu filozofiu IVR (od r. 1993);

7**. doc. JUDr. Mária Kiovská, CSc.**

1. členka Vedeckej rady Wydzialu prawa i administracji Rzeszowskego universytetuv Rzeszówe (od r. 2003);
2. členka Vedeckej rady Studia Prawa Publicznego, časopis vedecký UAM w Poznaniu (od r. 2013);

**8. prof. JUDr. Ján Mazák, PhD.**

1. prvý generálny advokát Súdneho dvora EÚ v Luxembourgu (od 07.10.2011 – 06.10.2012);
2. člen Výboru na výber kandidátov na sudcov Súdu pre verejnú službu v Luxembourgu (2012-2016);
3. člen Expertnej skupiny Európskej komisie pre eurodlhopisy a európsky dlhový fond (2013 na dobu neurčitú);
4. člen Európskej spoločnosti verejného práva;

**9. prof. JUDr. Jozef Suchoža, DrSc.**

1. člen Vedeckej rady Ústavu štátu a práva Akadémie vied ČR, v.v.i. v Prahe;
2. člen Redakčnej rady časopisu PRÁVNIK v Prahe;
3. rozhodca Rozhodcovského súdu pri Hospodárskej komore a Agrárnej komore ČR v Prahe;
4. rozhodca Medzinárodného arbitrážneho komerčného súdu pri Obchodnej a priemyselnej komore v Kyjeve;
5. člen Vedeckej rady Fakulty právnickej Západočeskej univerzity v Plzni;
6. člen Ústavnej rady Ústavu štátu a práva Akadémie vied ČR, v.v.i. v Prahe (od r. 2013);
7. člen Komisie pre obhajoby dizertácií pre vedecký titul „doktor vied“ v odbore Právne vedy Akadémie vied ČR, v.v.i. v Prahe pre funkčné obdobie 2013-2017;

**10. prof. JUDr. Vojtech Tkáč, CSc.**

1. člen Vedeckej rady Európskej asociácie paritárnych organizácií (European Association of Paritarian Institutions – Association Européenne des Institutions paritaires), Brusel;
2. člen Medzinárodnej redakčnej rady odborného časopisu „Fórum sociální práce“, Praha;
3. člen výskumného tímu v projekte „Formování a vývoj sociálního státu v Československu 1918 – 1992“, Univerzita Jana Amosa Komenského, Praha, číslo projektu 407/09/2087;
4. vedúci tímu Twinningového projektu Podpora sociálneho dialógu /Twinning project „Promoting social dialogue” – SR 12 IB SO 01 – SRB II/. Brusel: Európska komisia, Ministerstvo práce, sociálnych vecí a rodiny Slovenskej republiky – Ministerstvo práce Srbskej republiky, Belehrad, Srbsko (2013 – 2015);

**11. prof. JUDr. Peter Vojčík, CSc.**

1. člen Medzinárodného združenia pre ochranu priemyselného vlastníctva (AIPPI);
2. člen Prezidentskej rady Medzinárodného združenia pre ochranu priemyselného vlastníctva;
3. prezident Slovenskej národnej skupiny Medzinárodného združenia pre ochranu priemyselného vlastníctva;

**12. doc. JUDr. Vladimír Vrana, PhD.**

1. člen Společnosti pro cirkevní právo so sídlom v Prahe (od r. 1994);

**13. doc. JUDr. Ladislav Orosz, CSc.**

1. člen Oborovej rady doktorského študijného programu „Teoretické právne vedy“ Právnickej fakulty Palackého univerzity v Olomouci;
2. člen redakčnej rady „Studia wyborcze“ (Wydzial Prava i Administrciji Uniwesitetu Lódzkiego, Lodž, Poľská republika),
3. člen redakčnej rady Zeszytow naukowych Wyźszej szkoly Humanitas (Wyźsza szkola Humanitas Sosnowiec, Poľská republika);

**14. JUDr. Erik Štenpien, PhD.**

* člen medzinárodnej redakčnej rady časopisu „Jogtörténeti szemle“ vydávaného Maďarskou akadémiou vied v spolupráci s právnickými fakultami v Maďarsku;

**15. JUDr. JCLic. Tomáš Majerčák, PhD.**

1. člen Vedeckej rady „Kwartalnika Przeglad Prawa Konstytucyjnego“ (2011-2015);
2. člen Vedeckej rady „Kwartalnika Przeglad Prawa Konstytucyjnego“ (2011-2015);

**16. doc. JUDr. Ján Husár, CSc., mim. prof.**

1. rozhodca Rozhodcovského súdu pri Hospodárskej komore a Agrárnej komore Českej republiky v Prahe;
2. člen redakčnej rady časopisu Acta Sting (od r. 2012);

**17. JUDr. Miroslav Štrkolec, PhD.**

**-** člen spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od r. 2013);

**18. prof. JUDr. Ján Klučka, CSc.**

- člen Vedeckej rady Českej ročenky pre medzinárodné právo;

- člen Association des anciens members des juridictions de ľ Union européenne;

**19. JUDr. Karin Prievozníková, PhD.**

- členka spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od r. 2013);

**20. Ing. Karolína Červená, PhD.**

- členka spoločnosti „Centrum Informacji i Organizacji Badaň Finansów Publicznych i Prawa Podatkowego Krajów Europy Šrodkowej i Wschodniej“ so sídlom na Wydziale Prawa Uniwersystetu v Bialystoku (od r. 2013);

**21. JUDr. Marcel Dolobáč, PhD.**

- člen redakčnej rady (jazykový redaktor) časopisu IUS ET ADMINISTRATIO v Poľsku (od r. 2013).

1. **ZAHRANIČNÍ ŠTUDENTI NA UPJŠ PRÁVNICKEJ FAKULTE MIMO PROGRAMU ERASMUS**

###### 4.1 Samoplatcovia

V akademickom roku 2013/2014 nemá tunajšia fakulta v evidencii zahraničných študentov – samoplatcov.

**4.2 Na základe medzivládnych dohôd**

Tunajšia fakulta neprijala v akademickom roku 2013/2014 žiadneho stážistu (štipendistu) na základe medzivládnych dohôd.

5 ÚČASŤ ŠTUDENTOV a doktorandov na medzinárodných súťažiach a iných podujatiach

V roku 2013 získal Ing. Mgr. František Lipták, interný doktorand fakulty na medzinárodnej súťaži v písaní esejí JUGEND-Wettbewerb Grenzerfahrung Europa organizovanou organizáciou Youthreporter.eu ocenenie s umiestnením na 9. mieste a cenu si osobne prevzal na slávnostnom odovzdávaní cien v Kolíne v SRN koncom októbra 2013.

V dňoch 11. – 17. novembra 2013 už tradične sa uskutočnila aj návšteva 18 vybraných študentov a jedného interného doktoranda (Mgr. Lipták) v sprievode JUDr. Martiny Jánošíkovej, Ph.D. na Súdnom dvore EÚ v Luxemburgu. Pre študentov bol pripravený hodnotný intenzívny odborný a spoločenský program v tejto inštitúcii.

V roku 2013 sa realizovalo celkom 17 zahraničných pracovných ciest interných doktorandov a vybraných študentov fakulty do 5 krajín Európy. Jednalo sa o pracovné cesty doktorandov fakulty spojené najmä s aktívnou účasťou na medzinárodných vedeckých konferenciách, vedeckovýskumné a študijné pobyty v rámci riešenia grantových projektov VEGA, APVV a VVGS a študijnú návštevu na súdnom dvore. Prevažná časť týchto zahraničných pracovných ciest bola financovaná z neziskového fondu IURIDICUM s výnimkou tých pracovných ciest, ktoré boli realizované v rámci uvedených grantových projektov.

**6 FINANČNÉ ZABEZPEČENIE ZAHRANIČNÝCH CIEST V ROKU 2012**

Finančné zabezpečenie zahraničných ciest z:

* mimodotačných zdrojov: 958,30 €
* dotačných zdrojov: 14.784,75 €, v tom - VŠ: -

- APVV: 8.432,51 €

- Granty: 4.794,07 €

- VVGS: 195,50 €

- neúčelové prostriedky: 988,53 €

- postdoktorand: 374,14 €

**SPOLU: 15.743,05 €**

**7 SPÔSOB PREZENTÁCIE A PROPAGÁCIE PRACOVISKA A AKTIVÍT PRACOVISKA SMEROM DO ZAHRANIČIA**

Internetová stránka tunajšej fakulty: [www.pravo.upjs.sk](http://www.pravo.upjs.sk). Pre ERASMUS „incoming“ študentov bol za účelom zostavenia zmluvy o štúdiu (Learning Agreement) poskytnutý katalóg vybraných študijných predmetov na jednotlivých katedrách a Ústave európskeho práva a oddelenia medzinárodného práva na akademický rok 2013/2014 s ponukou konzultácií v anglickom, nemeckom, poľskom, maďarskom a ruskom jazyku.

V roku 2013 bola pri príležitosti 40.výročia založenia Právnickej fakulty UPJŠ v Košiciach zostavená publikácia *„40 rokov Právnickej fakulty Univerzity Pavla Jozefa Šafárika v Košiciach“* mapujúca históriu, súčasnosť i zámery do budúcna a so zreteľom na skutočnosť, že je vydaná dvojjazyčne, je možné ju využiť i pri prezentácií fakulty v zahraničí.